armvectores/hy_wikipedia_2023 huggingface dataset:
Ալգիմանտաս Ստոշկուս

Ալգիմանտաս Վլադո Ստոշկուս (լիտ.՝ Algimantas Vlado Stoškus , մայիսի 24, 1925(1925-05-24), Կաունաս, Լիտվա - հոկտեմբերի 23, 1998(1998-10-23), Վիլնյուս), լիտվացի արվեստագետ, մոնումենտալ արվեստի, վիտրաժի վարպետ, մանկավարժ։ Լիտվական ԽՍՀ Արվեստի վաստակավոր գործիչ (1965), Լիտվայի ժողովրդական արվեստագետ (1975)։ Եղել է Լիտվայում հաստ ձուլված ապակով և ցեմենտով հավաքված վիտրաժի տեխնիկայի ստեղծողն ու առաջատարը։ Ստեղծագործական վերջին շրջանում ստեղծել է տարածական վիտրաժներ։


== Կենսագրություն ==
Ալգիմանտաս Ստոշկուսը ծնվել է 1925 թվականի մայիսի 24-ին Կաունասում ուսուցիչների ընտանիքում։ Նկարչական հակումները վաղ են բացահայտվել։ Սկսել է նկարել գիմնազիայում սովորելու տարիներին՝ գծանկարին զուգահեռ նկարել է յուղաներկով։ Նրա նկարները ցուցադրվել են «Մանսարդ» գեղարվեստական սալոնում։ 1944 թվականին Ստոշկուսը ընդունվել է Կաունասի Դեկորատիվ-կիրառարական արվեստի ինստիտուտ՝ մոնումենտալ գեղանկարչության և վիտրաժի բաժանմունք։ Սովորել է պրոֆեսոր Ստասիս Ուշինսկասի (լիտ.՝ Ushinskas Stasis) մոտ։ 1948 թվականից ուսմանը զուգահեռ սկսել է դասավանդել՝ սկզբում գծանկար, ապա կոմպոզիցիա և աշխատանք նյութով։ 1951 թվականից ինստիտուտի հետ մեկտեղ տեղափոխվել է Վիլնյուս, և այնտեղ շարունակել մանկավարժական աշխատանքը Լիտվայի գեղարվեստի ինստիտուտում։
Ստոշկուսը մեծ ներդրում ունի լիտվական վիտրաժի դպրոցի ստեղծման գործում։ Նրա աշակերտներից են եղել Ա․ Գարբաուսկասը, Ս․ Կազիմերայտիսը, Բ․ Բրուժասը, Կ․ Շատունասը, Գ․ Բագինսկենեն, Ի Լիպենեն և ուրիշները։


== Ստեղծագործական ուղի ==
Ստեղծագործական շրջանի սկզբից արվեստագետը մեծ ուշադրություն է դարձրել վիտրաժի և ճարտարապետության փոխկապակցությանը, նյութի դերին և նրա մշակման ձևերին։
Ստոշկուսի ստեղծագործական ուղին կարելի է պայմանականորեն բաժանել մի քանի շրջանի՝ 1951-1957 թվականներ՝ ստեղծագործական կրեդոյի փնտրումներ, 1958-1965 թվականներ, վիտրաժի արվեստում նոր նյութերի օգտագործում, 1966-1970 թվականներ՝ կոմպոզիցիոն ուղիների և գունային ու պլաստիկ որոշումների փնտրում, իսկ 1970-ական թվականներից հետո՝ ստեղծագործական ծաղկման շրջան։
Մեծ գնահատական են ստացել Ստոշկուսի աշխատանքները Փարիզի, Լոնդոնի, Մոնրեալի, Օսակայի միջազգային ցուցահանդեսներում։


== Աշխատանքներից ==
«Մայր հող» (1960-1961, Կաունասի վիտրաժի և քանդակի պատկերասրահ),
«Կյանքի երգը» (1963-1965, Կաունասի վիտրաժի և քանդակի պատկերասրահ),
«Հանգիստ» (1965, Գուրզուֆի Կորովինի անվ, ստեղծագործական տուն)
Լենինյան հուշահամալիր Ուլյանովսկում (1969-1970)։


== Մրցանակներ ==
Լիտվայի պետական մրցանակ (1978)


== Ծանոթագրություններ ==
Ագշեհեր

Անվան այլ կիրառումների համար տե՛ս՝ Ագշեհեր (այլ կիրառումներ)Ագշեհեր, գյուղաքաղաք պատմական Փոքր Հայքում, Շապին-Գարահիսար գավառում։ Համապատասխանում է Փոքր Հայքի Նիկոպոլիս քաղաքին։
Գյուղաքաղաքը դեռևս միջնադարից տեղադրված է եղել Ախշար դաշտում, որտեղից էլ թուրքերենով աղավաղվելով Ախշարը վերածվել է Ագեշեհեր անվանման։
Գյուղին նաև անվանել են Ագշար, Ագշարապատ, Ագշարօվա, Ագշեհիր, Ագշեհր, Ագշհար, Ագշհարապատ, Ախշար, Ախշեհիր, Ակշար, Ակշերապատ, Աղշար, Աղշարօվա, Աղշեհեր, Աղշեհր, Աշխար, Աշխարապատ, Աշխարօվա, Աշկար։
XIX դարի վերջին ուներ 800 տուն հայ բնակիչ։ Ագշեհերում կար երկու եկեղեցի` Ս. Պողոս և Ս. Պետրոս անվանումներով և մի վարժարան։ Ուներ փոքրիկ շուկա, որտեղ վաճառում էին հացահատիկ, բուրդ և այլ գյուղատնտեսական մթերքներ։
Ագեշեհերը հայաթափ է եղել 1915 թվականի Մեծ եղեռնի ժամանակ։ Այնուհետև գյուղաքաղաքում բնակություն են հաստատել թրքախոս հայեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գուանտանամո

Գուանտանամո (Guantanamo), քաղաք Կուբայում, Օրիենտե նահանգում։ 134,1 հազար բնակչությունը (1970)։ Երկաթուղային և ավտոմոբիլային ճանապարհների հանգույց է։ Ունի սննդի, տեքստիլ արդյունաբերություն, խարտոցների գործարան։


== Ծանոթագրություններ ==
Շաքիր Սելիմ

Շաքիր Սելիմ (Ղրիմի թաթարերեն՝ Şakir Selim, իսկական անունը՝ Շաքիր Սելիմ օղլու Սելիմով, Ղրիմի թաթարերեն՝ Şakir Selim oğlu Selimov, ապրիլի 10, 1942(1942-04-10), Ռազդոլնոյեի շրջան, Ղրիմի ինքնավար խորհրդային սոցիալիստական հանրապետություն, ՌԽՖՍՀ, ԽՍՀՄ - նոյեմբերի 18, 2008(2008-11-18), Սիմֆերոպոլ, Ուկրաինա), ազգությամբ Ղրիմի թաթար բանաստեղծ, թարգմանիչ, հրապարակագիր։


== Կենսագրություն ==
Ծնվել է 1942 թվականի ապրիլի 10-ին, Ղրիմի Խորհրդային Ինքնավար Հանրապետության Բույուկ Ասս գյուղում։ Ընտանիքի ութերորդ երեխան էր։ Երկու տարեկան է եղել, երբ նրանց ընտանիքը, Ղրիմի մյուս թաթարների հետ, արտաքսվել է նախ՝ Ուրալ, այնուհետև՝ Միջին Ասիա։ Յոթ տարեկանում կորցրել է մորը։ 1974 թվականին ավարտել է Սամարղանդի համալսարանի բանասիրական ֆակուլտետը, տասնմեկ տարի ուսուցչություն արել Ջամբայի տարրական դպրոցում։ Այնուհետև դարձել է Տաշքենդում լույս տեսնող «Լենին բայրաղը» («Լենինյան դրոշ») թերթի սեփական թղթակիցը, գլխավորել Սամարղանդի մարզայի ռադիոյի ղրիմաթաթարերեն հաղորդումների բաժինը։ 1989 թվականին վերադարձել է Ղրիմ, նշանակվել Սիմֆերոպոլում ռուսերեն ու ղրիմաթաթարերեն  հրատարակվող «Достлукъ» (հետագայում՝ «Достлукъ — Къырым», «Къырым», ներկայումս՝ «Qırım») թերթի խմբագրի տեղակալ, 1997 թվականից՝ «Йылдыз» («Աստղ») ամսագրի գլխավոր խմբագիր։


== Գրական գործունեություն ==
Դեռ խորհրդային բանակում ծառայելու ժամանակ Շաքիրն իր գրած «Մայրը» պոեմը ուղարկել է «Լենին բայրաղը» թերթի խմբագրությանը։ Պոեմը 1963 թվականին լույս է տեսել, և այդպես սկիզբ է առել նրա գրական գործունեությունը։ 1971 թվականին հրատարակվել է Սելիմի առաջին բանաստեղծական ժողովածուն, որին հաջորդել են ևս յոթ ժողովածուներ։ Վերջինը՝ «Ղրիմ-նամե» խորագրով, լույս է տեսել 2006 թվականին։ 1982 թվականին Շաքիր Սելիմն ընդունվել է ԽՍՀՄ գրողների միության շարքերը, 1992-ին գլխավորել Ուկրաինայի գրողների ազգային միության ղրիմաթաթարական գրողների խորհուրդը։ Մահացել է 2008 թվականի նոյեմբերի 18-ին, Սիմֆերոպոլում։


== Բանաստեղծական ժողովածուներ ==
«Акъбардакъ» (1971)
«Севги алеви» (1978)
«Дуйгъуларым» (1975)
«Уянув» (1982)
«Еллерни динъле» (1986)
«Тюшюндже» (1997)
«Къырымнаме» (2006)
«Къырымнаме II» (2008)


== Թարգմանություններ ==
Շաքիր Սելիմը Ղրիմի թաթարերեն է թարգմանել Ալեքսանդր Պուշկինի «Կովկասի գերին» պոեմը, Միխայիլ Լերմոնտովի մի շարք բանաստեղծություններ, Տարաս Շևչենկոյի «Կատարինան», Ադամ Միցկևիչի «Ղրիմի սոնետներ»-ը, Նիկոլայ Գոգոլի «Ամուսնություն», Վիլյամ Շեքսպիրի «Մակբեթ», «Ռոմեո և Ջուլիետ», Մուստայ Քարիմի «Լուսնյակ գիշերով» թատերգությունները և այլ ստեղծագործություններ։


== Պարգևներ ==
1997 – Տարաս Շևչենկոյի անվան պետական մրցանակ (Ուկրաինա)


== Հիշատակ ==
Շաքիր Սելիմի անունով է կոչվել ղրիմյան Սուդակ քաղաքի փողոցներից մեկը։


== Գրականություն ==
УНІАН
Прес-центр(չաշխատող հղում)
Світлій пам'яті поета Шакіра Селіма Archived 2014-03-24 at the Wayback Machine.
Торкався серцем й України
Українська та кримськотатарська література в Криму
Весна і осінь Шакіра Селіма (ռուս.)


== Ծանոթագրություններ ==


== Արտաքին հղումներ ==
Биография Шакира Селима
Библиография
Шакир Селим на сайте Министерства культуры и искусств АРК.(չաշխատող հղում)
Сеферова Ф. А., Художественный мир Шакира Селима
Кто есть кто в Крыму. Шакир Селим.
Մեծ Կույուտ

Մեծ Կույուտ (ռուս.՝ Большие Куют), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բիա գետի ձախ ափով՝ 166 կմ հեռավորության վրա։ Գետի երկարությունը 33 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010100212115100000946
Հիդրոլոգիական ուսումնասիրությունների կոդը - 115100094
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բուզալա

Բուզալա, (օսերեն՝ Бузала) գյուղ Հարավային Օսիայի հյուսիս-արևմուտքում՝ Ձաուսի շրջանում։ Ըստ 1987 թվականի մարդահամարի տվյալների՝ գյուղի բնակչությունը կազմում է 140 մարդ։
Բնակչության հիմնական մասը օսերն են, որոնք խոսում են օսերենով։ Կան նաև վրացերենով խոսող վրացիներ և ռուսախոս ռուսներ։


== Ծանոթագրություններ ==
Մերցդորֆ

Մերցդորֆ  (գերմ.՝ Merzdorf), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 904 մարդ (ըստ 2010 թվականի դեկտեմբերի 31-ի)։ Տարածքը կազմում է 12,72 կմ²։ Պաշտոնական կոդ՝ 12 0 62 336։


== Ծանոթագրություններ ==


== Արտաքին հղումներ ==
Պաշտոնական էջ
Վահան (գյուղ)

Վահան (նախկինում՝ Օրջոնիկիձե), գյուղ Հայաստանի Գեղարքունիքի մարզում, Գետիկ գետի վերին հոսանքում, Ճամբարակից 5 կմ հարավ-արևելք։ Հիմնադրվել է 1925 թվականին։ Գյուղից 7 կմ արևելք կան կիկլոպյան ամրոցի (մ. թ. ա. 1 հազարամյակ) մնացորդներ։ Արցախյան ազատամարտից ի վեր գյուղը տեղացի և Հայաստանի տարբեր մարզերի սահմանապահների կողմից պահպանում է Հայաստանի հյուսիսարևելյան սահմանը։
Մակերեսը՝ 0,4365 կմ2, բնակչությունը՝ 1127 մարդ (2011 թ.)։
Վահան գյուղը տեղակայված է բարձր լեռնային գոտում, բարձրությունը ծովի մակարդակից՝ 2000մ։ Հեռավորությունը մայրաքաղաք Երևանից 130 կմ է, մարզկենտրոն Գավառից՝ 105 կմ։ Միջին հեռավորությունը Հայաստանի պետական սահմանից 3,0 կմ է, 27 կմ երկարությամբ սահմանակից է Ադրբեջանի հետ։
Գյուղը 1925 թվականից մինչ 1953 թվականը կոչվել է Ռուբենակերտ՝ Ռուբեն Դաշտոյանի պատվին, իսկ 1953-1991 թվականները կոչվել է Օրջոնիկիձե։ Տեղացիները անվանել են նաև Ջրդխան։ Խորհրդային կարգերի փլուզումից հետո՝ 1991 թվականին, վերանվանվել է Վահան, որպես երկրի հյուսիսարևելյան դարպաս։


== Վահան գյուղի զոհված ազատամարտիկների հիշատակին կառուցված հուշահամալիրը ==
Վահան գյուղի զոհված ազատամարտիկների հիշատակին կառուցված հուշահամալիրում՝ Վահանի Պանթեոնում, որպես հիմնական ընտրված վայր ամփոփված են 1992-1994 թթ. ինքնապաշտպանական մարտերում զոհված հերոս 15 վահանցի և 1 արծվաշենցի տղաների աճյունները։
Գյուղը, որը հիմնադրվել է 1925 թվականին, ունի 27 կմ երկարությամբ սահման Ադրբեջանի հետ՝ երկրի հարավարևելյան մասում և որտեղ էլ Արցախյան ազատամարտի տարիներին կազմակերպվել է գյուղի ինքնապաշտպանությունը։
2012 թ. օգոստոսի 30-ին այստեղ նշվել է Վահան գյուղի սահմանահատվածի ինքնապաշտպանության ժամանակ զոհված բոլոր նվիրյալների հիշատակի 20-րդ տարելիցը, ինչպես նաեւ «Ուղեկալի» ետ գրավման 20-րդ տարին, որում հրավիրված էն եղել ՀՀ բարձրաստիճան զինվորական ու քաղաքացիական այրեր հանրապետության տարբեր շրջաններից՝ ՀՀ ԶՈՒ գլխավոր շտաբի պետ, գեներալ-գնդապետ Յուրի Խաչատուրովի գլխավորությամբ։


== Բնակչություն ==
Ըստ ՀՀ 2011 թ. մարդահամարի արդյունքների` Վահանի մշտական բնակչությունը կազմել է 1127, առկա բնակչությունը` 1028 մարդ, բնակչության փոփոխությունը ժամանակի ընթացքում` ստորև.


== Տես նաև ==
Գեղարքունիքի մարզ


== Ծանոթագրություններ ==


== Արտաքին հղումներ ==
Վահան գյուղի մասին
Վահան գյուղի մասին Գեղարքունիքի մարզպետարանի կայքում
Ֆեոդոր Վասիլևի նկարների ցանկ

Ցանկը տեղեկություններ է պարունակում ռուս նկարիչ-բնանկարիչ Ֆեոդոր Ալեքսանդրովիչ Վասիլևի (1850-1873) գեղանկարչական աշխատանքների մասին։ Նկարչի ստեղծագործական ակտիվ գործունեությունը ընդգրկում է 1867 թվականից սկսած, երբ նա 17 տարեկան էր, և նա դեռ սովորում էր Սանկտ Պետերբուրգի նկարիչների խրախուսման ընկերության նկարչական դպրոցում, մինչև 1873 թվականը, երբ նա մահացել է տուբերկուլյոզից 23 տարեկանում։

Այս համեմատաբար կարճ ժամանակահատվածում Ֆեոդոր Վասիլևը գրել է ավելի քան հարյուր նկար։ Նկարների ընդհանուր քանակը անուղղակիորեն հաստատվում է նկարիչ Նիկոլայ Գեի խոսքերով. 

Ֆեոդոր Վասիլևի ամենահայտնի ստեղծագործությունների թվին են դասվում «Հոտի վերադարձը» (1868, Տրետյակովյան պատկերասրահ), «Անձրևից առաջ» (1870-1871, Տրետյակովյան պատկերասրահ), «Տեսարան Վոլգայի վրա։ Բարկեր» (1870, Ռուսական պետական թանգարան), «Վոլգայի ծովալճակներ» (1870, Տրետյակովյան պատկերասրահ), «Ձնհալ» (1871, Տրետյակովյան պատկերասրահ), «Թաց մարգագետին» (1872, Տրետյակովյան պատկերասրահ) և «Ղրիմի լեռներում» (1873, Տրետյակովյան պատկերասրահ)։
Ֆեոդոր Վասիլևի ստեղծագործությունները կան Ռուսաստանի և այլ պետությունների՝ որոնք նախկինում ԽՍՀՄ կազմում էին, բազմաթիվ թանգարանների հավաքածուներում։ Վասիլևի նկարների ամենամեծ քանակությունը պատկանում է Պետական Տրետյակովյան պատկերասրահի (39 նկար, ըստ Տրետյակովյան պատկերասրահի կատալոգի) և Ռուսական պետական թանգարանի (27 նկար, ըստ Ռուսական պետական թանգարանի կատալոգի) հավաքածուներին։ Ինչպես նշված է կատալոգներում, այս ցուցակում ընդգրկված են միայն Վասիլևի գեղանկարչական ստեղծագործությունները (գրեթե բոլորը գրված են յուղով), և ներառված չեն գծանկարներ, ջրաներկեր եւ սեպիա։


== Նկարների ցանկ ==
Համալսարան (ամսագիր)

Անվան այլ կիրառումների համար տե՛ս՝ Համալսարան (այլ կիրառումներ)Համալսարան, գիտական և գրական ամսաթերթ։ Լույս է տեսել 1899-1902 թվականներին, Փարիզում։ Խմբագիրներ՝ Մ. Պաղտասարյան, Հ. Շավարշ (Սյուզմեճյան)։ Նպաստել է երիտասարդության ընդհանուր մակարդակի բարձրացմանը, հրապարակել նյութեր միջազգային ճանաչում ունեցող գիտնականների և նրանց հայտնագործությունների մասին։ Գրականության բաժնում տպագրել է գեղարվեստական գործեր, բանասիրական և լեզվաբանական նյութեր։ Անդրադարձել է նաև առողջապահության, կրթության հարցերին։
Փորագրիչ հաստոց

Փորագրիչ հաստոց, ըստ գծագրի, ձևանմուշի կամ մոդելի՝ մեխանիկական փորագրում կատարող մեքենա։ Կիրառում են ցածրաքանդակներից և այլ ուռուցիկ գեղարվեստական բնօրինակներից պատկերները փափուկ մետաղի (օրինակ, պղնձի), քարի կամ փայտի վրա փոխադրելու համար։ Մետաղամշակման մեջ Փորագրիչ հաստոց են անվանում ոչ մեծ չափերի պատճենահան ֆրեզիչ հաստոցը՝ փորագրիչ հարմարանքով, որը կրում է դետալների վրա դրոշմներ, մակագրություններ, թվանշաններ փորագրող կտրող գործիք (ֆրեզ կամ փորագրիչ)։
Number Ones (DVD)

Անվան այլ կիրառումների համար տե՛ս՝ Number Ones (այլ կիրառումներ)Number Ones-ը Մայքլ Ջեքսոնի վիդեոալբոմ է, որը թողարկվել է 2003 թվականի նոյեմբերի 13-ին Epic Records-ի կողմից։ Այն պարունակւմ է հոլովակներ սկսած Off the Wall ալբոմից մինչ Invincible ալբոմ։ Number Ones-ը արժանացել է քննադատների գովեստի խոսքերի և ունեցել է կոմերցիոն մեծ հաջողություն։
Number Ones-ը թողարկվել է համանուն ալբոմի առաջխաղացման համր, սակայն DVD և CD տարբերակները պարունակում են տարբեր քանակությամբ երգեր։ Ալբոմը դարձել է 30x Պլատինե Ավստրալիայում և ԱՄՆ-ում։ Այն վաճառվել է ավելի քան 2 միլիոն օրինակով։
Բացի ԱՄՆ-ից ալբոմը այլ երկրներում թողարկվել է 2003 թվականի նեյոմբերի 13-ին։ Ալբոմի տևողությունը կազմում է 91 րոպե և պարունակում է 15 հոլովակ։ Նրանցից որոշները կարճ տարբերակով են ներկայացված, որոշները՝ երկար։ "I Just Can't Stop Loving You" (1987), "Break of Dawn" (2001), նոր ձայնագրված "One More Chance" (2003) և "Ben" երգի կենդանի կատարումները չեն ներառվել DVD տարբերակում, իսկ "Blood on the Dance Floor"-ը (1997) չի ներառվել CD տարբերակում։


== Երգացանկ ==
"Don't Stop 'til You Get Enough" (4:11)
"Rock with You" (3:22)
"Billie Jean" (4:55)
"Beat It" (4:56)
"Thriller" (13:43)
"Bad" (4:20)
"The Way You Make Me Feel" (կարճ տարբերակ) (6:43)
"Man in the Mirror" (5:02)
"Smooth Criminal" (արագացված տարբերակը) (4:16)
"Dirty Diana" (5:08)
"Black or White" (կարճ տարբերակը) (6:22)
"You Are Not Alone" (5:37)
"Earth Song" (7:29)
"Blood on the Dance Floor" (4:15)
"You Rock My World" (կարճ տարբերակը) (10:26)


== Կոմերցիոն ==
DVD-ն դարձել է 30x Պլատինե ԱՄՆ-ում, 1,3 միլիոն օրինակով վաճառվելու շնորհիվ։ 25x Պլատինե այն դարձել է Ավստրալիայում 300,000 օրինակով վաճառվելու շներհիվ։ Ճապոնիայում այն դարձել է Ոսկե 100,000 օրինակով վաճառվելու շնորհիվ։ 25,000 օրինակով վաճառվելու շնորհիվ Իսպանիայում այն դարձել է կրկնակի Պլատինե։ Նոր Զելանդիայում այն վաճառվել է 30,000 օրինակով և դարձել է 6x Պլատինե as well as gold by the Polish Society of the Phonographic Industry for the sales of at least five thousand units in Poland.:


== Սերտեֆիկացիա ==


== Աղբյուրներ ==
Աշխարհի ժողովուրդների առասպելներ

Աշխարհի ժողովուրդների առասպելներ՝ հիմնարար գիտական ​​հանրագիտարան երկու հատորով։


== Նկարագրություն ==
Առաջին անգամ հրատարակվել է 1980 թվականին «Սովետական ​​հանրագիտարան» հրատարակչության կողմից, հանրագիտարանը մի քանի անգամ վերահրատարակվել է։ 1990 թվականին հանրագիտարանի հեղինակները և գիտական խորհրդատուները արժանացան ԽՍՀՄ պետական մրցանակի։
Հանրագիտարանը պարունակում է աշխարհի տարբեր ժողովուրդների դիցաբանական պատկերացումները։ Հանրագիտարանի հոդվածները ընթերցողին մարամասն ներկայացնում են Աստվածների, հոգիների, դիվային կերպարների, դյուցազներգական հերոսների՝ ինչպես նաև հիմնական առասպելաբանական կերպարների մասին ինֆորմացիա։
Գլխավոր խմբագիր՝ Սերգեյ Տոկարև։
Խմբագրական խորհրդի անդամներ՝

Ելեազար Մելիտինսկի՝ գլխավոր խմբագրի տեղակալ
Իոսիֆ Բրահինսկի
Իգոր Դյակոնով
Վյաչեսլավ Իվանով
Ռոստիսլավ Կինժալով
Ալեքսեյ Լոսև
Դմիտրի Օլդերոգե
Վ. Մակարևիչ՝ գործադիր քարտուղար
Բորիս Րիֆտին
Ելենա Շտաերման


== Ծանոթագրություններ ==


== Արտաքին հղումներ ==
Աշխարհի ժողովուրդների առասպելներ։ Առցանց հանրագիտարան
Շնչեղ բաղաձայններ

Շնչեղներ, խոսքի բաղաձայն հնչյուններ, որոնք ըստ արտաբերման տեղի ու եղանակի նույնը լինելով սովորական պայթականների հետ, տարբերվում են նրանցից հպման թուլությամբ և արտամղվող օդի առատությամբ։ Հայ քերականագիտության մեջ դրանք երկար ժամանակ համարվել են բարդ հնչյուններ՝ բաղկացած պայթականից ու հագագից։ Սակայն այդ բաժանումը ճիշտ չէ թե՛ հնչույթաբանական ու հնչյունաբանական տեսակետներից, թե՛ պատմական առումով։ Հայերենի շնչեղ խուլերն են փ, թ, ք, ց, չ։ Արևելահայ գրական լեզվում շնչեղները հակադրվում են սովորական խուլերին՝ կազմելով հակադրական զույգեր, այսինքն՝ ունեն իմաստատարբերակիչ դեր՝ պայտ-փայտ, տուր-թուր, կար-քար, ծեծ-ցեց, ճար-չար։ Արևմտահայ գրական լեզվում և մի շարք բարբառներում, որտեղ բացակայում է սովորական խուլերի շարքը, շնչեղները հակադրվում են ձայնեղներին՝ բ-փ, գ-ք, դ-թ են։
Յուրայա Հիփ

Uriah Heep (Յուրայա Հիփ), բրիտանական ռոք-խումբ։ Ստեղծվել է 1969 թ., Լոնդոնում։ Հարդ ռոքի հիմնադիր խմբերից է։ Նրանց ալբոմներից 12-ը մտել են անգլիական չարթեր։ Առաջին արտասահմանյան խումբն էր, որ համերգ տվեց ԽՍՀՄ-ում։ Խմբի լիդերն է Միք Բոքսը։
2009 թվականին Երևանում կայացավ Uriah Heep-ի համերգը։


== Սկավառակագրություն ==


=== Ալբոմներ ===
1970 Very 'eavy... Very 'umble
1971 Salisbury
1971 Look at Yourself
1972 Demons and Wizards
1972 The Magician's Birthday
1973 Sweet Freedom
1974 Wonderworld
1975 Return to Fantasy
1976 High and Mighty
1977 Firefly
1977 Innocent Victim
1978 Fallen Angel
1980 Conquest
1982 Abominog
1983 Head First
1985 Equator
1989 Raging Silence
1991 Different World
1995 Sea of Light
1998 Sonic Origami
2008 Wake the Sleeper
2009 Celebration
2011 Into the Wild
2014 Outsider
2018 Living the Dream
2023 Chaos & Colour


=== Համերգային ալբոմներ ===
1973 Uriah Heep Live
1986 Live at Shepperton '74
1986 Live in Europe 1979
1988 Live in Moscow
1996 Spellbinder Live
1997 King Biscuit Flower Hour Presents In Concert
1999 Spellbinder
2000 Future Echoes Of The Past
2001 Acoustically Driven
2001 Electrically Driven
2002 The Magician's Birthday Party
2003 Live in the USA
2004 Magic Night
2011 Live in Armenia
2012 Live in Athens, Greece
2013 Live at the Rock of Ages Festival


== Արտաքին հղումներ ==
Պաշտոնական կայք
Գորտ (խաղ)

Գորտ, կամ «լյագուշկա»՝ մանկական բակային խաղ գնդակով։
Խաղի համար պահանջում է հարթ տարածություն, պատ և գնդակ։ Խաղացողների քանակը առնվազն երկուսն են։


== Խաղի կանոններ ==
Խաղացողները կանգնում են իրար ետևից կամ պարզապես հետևում են վիճակահանությամբ համաձայնեցված  հաջորդականությանը։ Առաջինը գնդակը նետում է պատի դեմ և, երբ գնդակը վերադառնում է և հարվածում գետնին, այդ պահին խաղացողը պետք է ցատկի դրա վրայով։ Նետումը չպետք է ցածր լինի նշված բարձրությունից (կավիճով գիծված)։ Հաջորդ խաղացողը վերցնում է գնդակը և նույնը կրկնում է  և այդպես շարունակ։ Այն խաղացողը, որը չի կարողացել բռնել կամ ցատկել գնդակի վրա, տուգանային միավոր է ստանում տառի տեսքով (առաջին՝ լ և հերթականությամբ լ-յ-ա-գ-ու-շ-կ-ա։ 
Նա, ով հավաքեց բոլոր տառերը որպես տուգանային միավորներ, պարտվում է։ Տուգանքները կարող են ներառել նաև ուրիշ տեսակի պատիժներ, օրինակ, ասել «կվա-կվա» յուրաքանչյուր սխալի համար)։
Խաղը բարդացնելու համար գնդակը գցում են գլխի վրայից կամ ոտքի տակից։ Ամենադժվար տարբերակը գնդակը գլխի վրայից նետելն ու հետևից ցատկելն է։
Խաղը դինամիկ է և պահանջում է որոշակի հմտություններ, հատկապես՝ բարդ տարբերակում։ Պարզ տարբերակում այն խաղում են աղջիկներն ու տղաները, տղաները հաճախ բարդացնում են խաղը:


== Ծանոթագրություններ ==
(8842) 1990 KF

(8842) 1990 KF, աստերոիդ աստերոիդների հիմնական գոտում։ Հայտնաբերվել է 1990 թվականի մայիսի 20-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,538048 ա. մ., առավելագույնը մոտենում է 1,9761 ա. մ. հեռավորության վրա և հեռանում 3,1 ա. մ.։ Արեգակի շուրջ մեկ ամբողջական պտույտ է կատարում 1476,89 երկրային օրվա ընթացքում, իր ուղեծրով շարժվելով միջինում 0,243755 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8842) 1990 KF աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սամիրա Բենսաիդ

Սամիրա Բենսաիդ  (արաբ․՝ سميرة سعيد‎‎, հունվարի 10, 1958(1958-01-10), Ռաբաթ, Մարոկկո), մարոկկացի հայտնի երգչուհի, Մարոկկոյի ներկայացուցիչը Եվրատեսիլ 1980 երգի մրցույթում, ներկայումս ապրում է Եգիպտոսում։


== Կենսագրություն ==
Սամիրան ծնվել և մեծացել է Մարոկկոյի մայրաքաղաք Ռաբատում։ Նա սկսել է երգել 9 տարեկանից, 17 տարեկանից մեկ այլ հայտնի երգչուհի Ազիզա Ջալալի հետ նա մասնակցել Մարոկկոյի թագավորական հեռուստատեսության «Mawaheb» երաժշտական ծրագրի նկարահանումներին։ Մարոկկոյում նա ճանաչվել է որպես հրաշամանուկ և շուտով սկսել պրոֆեսիոնալ երգել։ Նա համագործակցել է Մարոկկոյի երաժշտության այլ ներկայացուցիչ Ալ-Ռաշդի հետ։ 
Կարճ ժամանակահատվածում կատարողը դարձել է Մարոկկոյի երաժշտության ամենաճանաչված դեմքերից մեկը։ Արաբական երկրներում մեծ ժողովրդականություն են վայելել նրա «Kifash Tlakina», «Fayetli sheftek shi marra», «Wa’ady» երգերը։
1980 թվականին Սամիրան ընտրվել է որպես իր երկիրը ներկայացնելու 1980 թվակամի Եվրատեսիլ երգի մրցույթում, որը տեղի է ունեցել Հաագայում, Նիդեռլանդներ։ Դա Մարոկկոյի առաջին (և առայժմ միակ) մուտքն էր երգի մրցույթին։ Երգը խաղաղության կոչ է պարունակել արաբա-իսրայելական հակամարտության մեջ։ Երգը զբաղեցրել է նախավերջին տեղը։ 

1982 թվականին երգչուհին տեղափոխվել է Կահիրե, որտեղ նրա կարիերան բավականին հաջող է զարգացել։ Երգչուհու ստեղծագործությունների վրա կրել են բազմաթիվ երաժշտական ոճեր ու ժանրեր, որոնք երբեմն նույնիսկ բնորոշ չեն արաբական ավանդական երաժշտությանը։ 1998 թվականին թողարկված «Al Bal»  ալբոմը «Halit Malal», «Beteegee witimshee» ստեղծագործությունների հետ հայտնի են դարձել արաբական աշխարհում։
2000 թվականին «Lailah Habibi» երգի տեսահոլովակը արժանացել է մրցանակի՝ որպես «Արաբական աշխարհի լավագույն տեսահոլովակ 2001»։ Նրա ժողովրդականությունը շարունակել է աճել այն բանից հետո, երբ նա արժանացել է Համաշխարհային երաժշտական մրցանակի՝ «Մերձավոր Արևելքի լավագույն կատարող» անվանակարգում իր «Youm Wara Youm» («Օր առ օր») ալբոմի համար։ Ընդհանուր առմամբ, Սամիրա Սաիդն ունի ավելի քան 40 երաժշտական մրցանակ։
2005 թվականի ամռանը Սաիդը Թունիսում մասնակցել է «Կարթագենի փառատոնին», որտեղ կատարել է «Aweeny Beek» երգը։ Հետագայում նույնանուն սինգլը Իսպանիայում վաճառվել է ավելի քան 600․000 օրինակով։
Վերջին շրջանում Սամիրան շատ է խոսել ՄԻԱՎ-ով վարակվածների խնդիրի և աֆրիկյան երկրներից եվրոպական երկրներ անօրինական ներգաղթի մասին։ Նա նաև աջակցում է պաղեստինյան ժողովրդին և հրեա-արաբական խնդիրների կարգավորմանը։
Ամուսնացած է եղել երկու անգամ, ներկայիս ամուսինը մարոկկացի գործարար Մուստաֆա Էնաբուլսին է, ունի որդի։


== Սկավառակագրություն ==


== Ծանոթագրություններ ==


== Արտաքին հղումներ ==
Պաշտոնական կայք
BBC.co.uk; Samira Said: Youm Wara Youm; review by Garth Cartwright; 16 November 2007; BBC
Վոտսկի Մենեուզ

Վոտսկի Մենեուզ (ռուս.՝ Вотский Менеуз, բաշկիրերեն՝ Вотяк Мәнәүезе), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոթ (Լանդսբերգ)

Անվան այլ կիրառումների համար տե՛ս՝ Ռոթ (այլ կիրառումներ)Ռոթ (Լանդսբերգ)  (գերմ.՝ Rott), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 1472 մարդ է (2010 թվականի դեկտեմբերի 31–ի տվյալներով)։ Զբաղեցնում է 19,73 կմ² տարածք։ Պաշտոնական կոդ՝  09 1 81 137։
Բաժանված է երկու գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Վալերի Կիրպոտին

Վալերի Յակովլևիչ Կիրպոտին (ռուս.՝ Валерий Яковлевич Кирпотин, հոկտեմբերի 29 (նոյեմբերի 10), 1898, Կաունաս, Ռուսական կայսրություն - մայիսի 29, 1997(1997-05-29), Մոսկվա, Ռուսաստան), խորհրդային գրականագետ, քննադատ, ՌՍՖՍՀ գիտության վաստակավոր գործիչ (1969 թվական)։
Եղել է 1918-1920 թվականների Ռուսաստանի քաղաքացիական պատերազմի մասնակից։ 1932-1934 թվականներին զբաղեցրել է ԽՍՀՄ ԳԱ կազմկոմիտեի քարտուղարի պաշտոնը։ 1956-1981 թվականներին եղել է Մ. Գորկու անվան գրականության ինստիտուտի պրոֆեսոր։
Գրել է աշխատություններ ռուս հեղափոխական դեմոկրատների մասին, ուսումնասիրել Ֆ. Դոստոեսկու ստեղծագործությունը։ Հանդես է գալիս խորհրդային, ժամանակակից արտասահմանյան գրողների և սոցիալիստական ռեալիզմի վերաբերյալ հոդվածներով։


== Աշխատություններ ==
Հայ ժողովրդի մեծ էպոսը, «Սասունցի Դավիթը»։


== Մատենագիտություն ==
Արմատական ​​փոփոխություններ Դ. Ի. Պիսարև, Լ., 1929,
Դ. Պիսարև, . «Կրասնայա գազետա», Լ, 1929.
Ն. Գ. Չերնիշեվսկի խմբ. և մարքսիզմ, խմբ. Սակայն, Լ, 1930.
Վեպեր՝ Լեոնիդ Լեոնովը, Մ, Հիխլ 1932 ,
Ժառանգություն՝ Պուշկին և կոմունիզմի
Հոդված ամսագիր. «The Star», «տակ դրոշի մարքսիզմ», «խնդիրներ մարքսիզմի», և այլն։
Դոստոևսկի 40-ական թվականներ
Դոստոևսկի 60-ական թվականներ
Խաղաղություն և մարդ Դոստոևսկու վեպերից
Դոստոևսկու - Ալբոմ։ էսքիզներ և ուսումնասիրություններ. Մոսկվա։ Խորհրդային գրող, 1972 - 319 էջ.
Դոստոևսկու Աշխարհ։ ուսումնասիրություններ և հետազոտություններ. Մոսկվա։ Խորհրդային գրող, 1980 - 375 էջ.
Հիասթափություն և փլուզումը գիրք դրամաների մասին Ռոդիոն Ռասկոլնիկովի, Ֆյոդոր Դոստոեւսկու «Ոճիր և պատիժ» / Վ. Կրիպոտին. Մոսկվա։ Խորհրդային գրող, 1970 - 445 էջ.


== Արտաքին հղումներ ==
Կոստանտին Կեդրովը «Ռուսական կուրիեր» գրքում:«Ով գիտեր, որ այդ իրերը տեղի է ունենում ...»
Հալածանքները կոսմոպոլիտիզմի դեմ պայքարում
Միքայել Զոլոտոնսով. Չուգուն մարդիկ // Մոսկվա Լուրեր, № 9 / 2006 Archived 2007-03-14 at the Wayback Machine.
Բերզին. Առաջին ուսանող // Գիրք ակնարկ, № 10-11 / 2006(չաշխատող հղում)


== Ծանոթագրություններ ==
Գրոզա (գյուղ, Շևչենկոյի շրջան)

Գրոզա (ուկրաիներեն՝ Гроза), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1922 թվականին։
2001 թվականի տվյալներով Գրոզա գյուղում բնակվում էր 501 մարդ։ Բնակավայրը զբաղեցնում է 1,81 կմ² տարածք։ Բնակչության խտությունը կազմում էր 276,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիսոկայա Բուդա

Վիսոկայա Բուդա (ռուս.՝ Высокая Буда), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1377

1377 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1377 թվականն է, 
XIV դարի 77-րդ տարին։


== Դեպքեր ==


== Ծնունդներ ==


== Մահեր ==
Բելգիայի ֆլամանդախոս համայնք

Ֆլամանադալեզու համայնք (հոլ.՝ Vlaamse Gemeenschap, ֆր.՝ Communauté flamande, գերմ.՝ Flämische Gemeinschaft), Բելգիայի 3 լեզվական համայնքներից (ֆրանսախոս և գերմանախոս) մեկը։


== Լիազորություններ ==
Համայնքն ունի հետևյալ լիազորությունները․

կրթություն (բացառությամբ աստիճանաշնորհումը),
մշակույթ և լեզվական հարցեր,
ֆլամանդալեզու հեռուստա- և ռադիոհեռարձակում,
սպորտ։Ֆլամանդախոս համայնքին են վերաբերում Ֆլամանդական տարածաշրջանի և Բրյուսելի մայրաքաղաքային տարածաշրջանի նիդերլանդախոս բնակիչները։
Լեզվական համայնքների և շրջանների (1980 թվական) ստեղծումից անմիջապես հետո տեղի ունեցավ Ֆլամանդական հանրության և ֆլամանդական շրջանի միավորում։ Այսպիսով այդ երկու մարմիններն այժմ ունի միասնական խորհրդարան և միասնական կառավարություն (ինչպես օրինակ Վալոնյան շրջանն ու Ֆրանսիական համայնքն անկախ կազմավորումներ են), որոնք ունեն երկու մարմինների լիազորություններ (համայնք՝ մշակույթ և կրթություն, շրջան՝ տնտեսություն, սոցիալական քաղաքականություն, հրապարակային աշխատանքներ)։ Սակայն Բրյուսելի տարածքում ֆլամանդական կառավարությունն ունի միայն համայնքի լիազորություններ։ Այդ լիազորությունները տարածվում են միայն նիդերլանդախոս մշակութային և կրթական կազմակերպությունների վրա, ֆրանսախոս հիմնարկները ենթարկվում են ֆրանսիական համայնքին։


== Ծանոթագրություններ ==
(8616) Ֆոգելկվիստ

(8616) Ֆոգելկվիստ (անգլ.՝ Fogelquist), աստերոիդ աստերոիդների հիմնական գոտում։ Հայտնաբերվել է 1980 թվականի մարտի 16-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 2,331412 ա. մ., առավելագույնը մոտենում է 1,9258 ա. մ. հեռավորության վրա և հեռանում 2,737 ա. մ.։ Արեգակի շուրջ մեկ ամբողջական պտույտ է կատարում 1300,25 երկրային օրվա ընթացքում, իր ուղեծրով շարժվելով միջինում 0,27687 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8616) Ֆոգելկվիստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերեմեցկոե (գյուղ, Օրոժիցյայի շրջան)

Տերեմեցկոե (ուկրաիներեն՝ Теремецьке), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Տերեմեցկոե գյուղում բնակվում էր 24 մարդ։ Բնակավայրը զբաղեցնում է 0,458 կմ² տարածք։ Բնակչության խտությունը կազմում էր 52,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիրովո (այլ կիրառումներ)

Վլադիմիրովո, կարող է վերաբերել՝

Վլադիմիրովո - գյուղ Ռուսաստանի Նիժնի Նովգորոդի մարզի Գորոդեցկի շրջանի կազմում
Վլադիմիրովո - գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
A Livetime in Eden

A Livetime in Eden, Edenbridge խմբի առաջին կոնցերտային ալբոմը, որը թողարկվել է 2004 թվականի օգոստոսի 31-ին և ձայնագրվել 2004 թվականին։


== Ստեղծագործությունների ցանկը ==


== Տեսագրություններ ցանկը ==


=== DVD ===
«The Undiscovered Land»
«Skyward»
«Holy Fire»
«Fly On A Rainbow Dream»
«Starlight Reverie»
«Perennial Dreams»


=== Բոնուս տեսահոլովակ ===
«Cheyenne Spirit» (Ձայնագրվել է Busan Rock Festival-ում, Պուսան, Կորեայի հանրապետություն, 1.6.2002)
«Suspiria» (Ձայնագրվել է Club S.H.-ում, Սուել, Հարավային Կորեա, 6.6.2002)
«The Final Curtain» (Ձայնագրվել է Hirsch-ում, Նյուրնբերգ, Գերմանիա, 18.5.2003)
«The Undiscovered Land» (Ձայնագրվել է Z 7-ում, Պրատելլեն, Շվեյցարիա, 26.5.2003)
«Perennial Dreams» (Ձայնագրվել է Z 7-ում, Պարտտելն, Շվեյցարիա, 26.5.2003)


== Ձայնագրման մասնակիցները ==


=== Երգիչները ===
Սամբինա Էդելսբախոր - վոկալ
Լանվալլ - կիթառ, ստեղնաշարային
Անդրեաս Այբլեր - կիթառ
Ռոլանդ Նավարտիլ - հարվածային
Մաիհկ Կորեն - բաս կիթառ


=== Արտադրություն ===
Լանվալլ - ռեժիսյորություն
Էնդրյու Գոռն - ձայնագրում, միկշերում
Ֆրանկ Պիտերս - լրացուցիչ խմբավորում
Ալեկսանր Ռուս - շապիկ և բուկլետ


== Ծանոթագրություններ ==
Աուրելիո Պեչչեի

Աուրելիո Պեչչեի (իտալերեն՝ Aurelio Peccei, հուլիսի 4, 1908(1908-07-04), Թուրին, Իտալիա - մարտի 13, 1984(1984-03-13) կամ մարտի 14, 1984(1984-03-14), Հռոմ, Իտալիա), իտալացի գիտնական (հայրը հունգարացի էր, մայրը՝ իտալուհի), մենեջեր և հասարակական գործիչ, Հռոմեական ակումբի հիմնադիր և տնօրեն, մարդկության զարգացման գլոբալ մոդելների հետևորդ։ Ա. Պեչչեին գլոբալ խնդիրների և կայուն զարգացման ըմբռման վերաբերյալ գրքերի և փաստաթղթերի հեղինակն է։ Նա եղել է «Olivetti» ընկերության փոխտնօրենը և «Ֆիատ» ընկերության ադմինիստրատիվ խորհրդի անդամ։ Նա մի շարք վերլուծական և գիտականորեն հարուստ գրքերի հեղինակ է, որոնք թարգմանվել են ինչպես եվրոպական, այնպես էլ ասիական մի շարք լեզուներով։


== Աշխատություններ ==
Ա. Պեչչեի. The Chasm Ahead. - Նյու Յորք։ «Macmillan», 1969.
Ա. Պեչչեի. The Human Quality. - Oxford; Նյու Յորք։ «Pergamon Press», 1977. (ռուսերեն թարգմանվել է Պեչչեիի «Մարդկային որակ»-ը)
Peccei. One hundred pages for the future։ reflections of the president of the Club of Rome. - New York։ «Pergamon Press», 1981.
Peccei, D. Ikeda и R. L. Gage. Before It Is Too Late. - Tokyo։ «Kodansha Int.»; New York։ «Harper&Row», 1984.


== Ծանոթագրություններ ==
Մեդվեդևկա (գյուղ, Կեգիչևի շրջան)

Անվան այլ կիրառումների համար տե՛ս՝ ՄեդվեդևկաՄեդվեդևկա (ուկրաիներեն՝ Медведівка), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1775 թվականին։
2001 թվականի տվյալներով Մեդվեդևկա գյուղում բնակվում էր 625 մարդ։ Բնակավայրը զբաղեցնում է 2733 կմ² տարածք։ Բնակչության խտությունը կազմում էր 228,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոյաբանություն

Գոյաբանություն, օնտոլոգիա (հունարեն՝  όν (όντος)- իրական կեցություն և լոգիա), փիլիսոփայական մտահայեցողական ուսմունք իրական կեցության (իրական աշխարհի) սկզբնահիմքերի ու սկզբնապատճառների մասին։ Գոյաբանությունը, ինչպես և ամբողջ փիլիսոփայական մետաֆիզիկան, որի բաղկացուցիչ մասն է եղել, հավակնում է տալու իրական կեցության նկարագիրն այնպես, ինչպես այն կա ինքնին՝ ճանաչող սուբյեկտի մոտեցումից անկախ։ Բայց, ի տարբերություն առանձին գիտությունների, որոնք նույն ինքնին վերցրած իրական կեցության առանձին մասերն են ուսումնասիրում, գոյաբանությունը հավակնում է տալու առհասարակ ամեն մի իրական կեցության նկարագրությունը մտահայեցողական եղանակով՝ ընդհանրական կատեգորիաների միջոցով (Արիստոտել, Մետաֆիզիկա, գիրք Դ, գլուխ Ա, P և գիրք Ե)։ Միջնադարում կեցության մասին ուսմունքն ամբողջովին և գոյաբանական հարցադրումները մասնավորապես միահյուսված էիև աստվածաբանությանը։ Հայ միջնադարյան փիլիսոփայության մեջ այդ առանձնահատկությունը ցայտուն արտահայտություն է գտել մի շարք իմաստասերների, հատկապես Եզնիկ Կողբացու, Հովհաննես Սարկավագի, Հովհան Որոտնեցու հայացքներում։ 7-րդ դարից ի վեր, հատկապես գիտական մտածողությունը հետազոտող իմացության տեսությունից որոշակիորեն տարբերակվեց կեցության մասին տեսությունը՝ մետաֆիզիկան, ու նրա կազմում՝ գոյաբանություն որպես բնափիլիսոփայություն (գերմանացի փիլիսոփաներ Գոկլենիուս, որը «օնտոլոգիա» տերմինի հեղինակն է, առանձնապես Քրիստիան Վոլֆ)։ 19-րդ դարի կեսերին զարգացած բնական գիտությունների կողքին ավելորդ դարձավ գոյաբանության գոյությունը և այն տարբեր դիրքերից քննադատեցին պոզիտիվիզմը, նեոկանտականությունը և հատկապես մարքսիզմը։ Արդի արևմտյան փիլիսոփայության մեջ հին գոյաբանության ավանդույթը շարունակում են միայն կրոնափիլիսոփայական ուղղությունները։ «Նոր գոյաբանությունը» (Ն․ Հարտմանի «քննադատական գոյաբանություն․», Մ․ Հայդեգերի «հիմնարար գոյաբանություն») իրական կեցություն է համարում ոչ թե աշխարհի վերացական-ընդհանրական կառուցվածքն ու սկզբունքները, այլ մարդու առկա, անմիջական գոյության աշխարհը՝ ի հակադրություն մարդկային գործունեության արգասիքների (հասարակական հաստատությունների, նորմերի, ինչպես և գիտության ու տեխնիկայի աշխարհի), որոնք տեխնիցիզմի պայմաններում օտարված են մարդուց։ Դիալեկտիկական մատերիալիզմը մերժում է գոյաբանական մտակառուցումները։ Աշխարհի մասին ամեն մի պնդում կարող է տեղ ունենալ գիտական տեսության մեջ։ Տրամաբանության մեջ «ձևական համակարգի գոյաբանություն», «գոյաբանական նշանակություն» ասելով նկատի ունեն, թե ձևայնացված լեզուն մևկնաբանելիս ինչպիսի օբյեկտների գոյությունն է ընդունվում․ «պլատոնիստական» մեկնաբնությունն ընդունում է վերացական էություններ (դասեր, հատկություններ), իսկ ըստ «նոմինալիստականի» վերացական էությունների մասին բոլոր ասույթները կարող են հանգեցվել կոնկրետ օբյեկտների մասին ասույթների։
Շանտերսե

Շանտերսե (ֆր.՝ Champtercier, օքս.՝ Champtercier), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Արևմտյան Դին լե Բեն կանտոնի կազմի մեջ։ Կոմունայի շրջանը՝ Դին լե Բեն։


== Բնակչություն ==
Համայնքի բնակչությունը 2008 թվականին կազմում էր 799 մարդ։

2007 թվականի տվյալներով 16 աշխատունակ տարիքի մարդկանցից (15-64 տարեկան) 369-ը տնտեսապես ակտիվ էին, 109-ը անգործ (ակտիվության ցուցանիշը 77,2 %, 1999 թվականին եղել է՝ 76,1 %)։ 369 աշխատունակ բնակիչներից 350-ը աշխատում էին (179 տղամարդ և 171 կին), անաշխատանք էին 19-ը (տղամարդ)։


== Տեսարժան վայրեր ==
Պղնձե կաթսա (XVII—XVIII դարեր), որտեղ Սուրբ երրորդության օրը եփում են լոբի։
Աստվածամոր վերափոխման եկեղեցի,որը վնասվել է 1887 թվականին երկրաշարժից, վերականգնվել է 1889—1893 թվականներին։


== Պատկերասրահ ==


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝Շանտերսե» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-12 
«Շանտերսե» (ֆրանսերեն)։ cassini.ehess.fr։ Արխիվացված է օրիգինալից 2013-01-22-ին։ Վերցված է 2013-01-11
Էսպերանտոլոգիա

Էսպերանտոլոգիա (էսպերանտո՝ esperantologio), մասնավոր ինտերլինգվիստիկայի ենթաբաժին, էսպերանտո լեզվի տեսություն։ Շատ հետազոտողների կարծիքով, անհանդուրժողականությունն ուսումնասիրում է ոչ միայն էսպերանտոյի զարգացումը և գործունեությունը, այլև դրա կիրառման տարբեր ոլորտները և (այլ հասարակական առարկաների հետ կապված, ինչպիսիք են հոգեբանությունը, հասարակագիտությունը և այլն:) էսպերանտո համայնքը՝ նրա պատմությունը և կառուցվածքը, քանի որ այս բոլոր երևույթները շատ դժվար են առանձնացվում։
Էսպերանտոլոգիան հատուկ դիրք է զբաղեցնում ինտերլինգվիստիկայի շրջանակներում, քանի որ հենց էսպերանտոն է համարվում առավել զարգացած և հաճախ օգտագործվող պլանային լեզուն (և, համապատասխանաբար, ապահովում է զգալիորեն ավելի շատ նյութ ինտերլինգվիստիկ հետազոտությունների համար, քան այլ պլանային լեզուները)։ Բացի այդ, զգալի մասը (որոշ գնահատականներով՝ առնվազն կեսը կամ նույնիսկ մոտ 90 տոկոսը) ինտերլինգվիստիկայի ողջ մասնագիտացված գրականությունը հրատարակվել է և շարունակում է հրատարակվել հենց էսպերանտո լեզվով։


== Տերմինի պատմություն ==

Որպես առանձին գիտական կարգապահություն էսպանդոլոգիայի հիմնադիր է համարվում ֆրանսիացի մաթեմատիկոս գիտնական Ռենե դե Սոսյուրը
, որը, այսպես կոչված, իդո-ճգնաժամի գագաթնակետին (1908 տարի) հանդես է եկել ի պաշտպանություն էսպերանտո բառի ձևավորման սկզբունքների, ցույց տալով դրա մեջ որոշակի լեզվական օրինաչափությունների առկայությունը, որոնք ի սկզբանե չեն դրվել դրա մեջ (կամ, առնվազն, նրա նախաձեռնողի կողմից հստակ ձևւակերպված չեն եղել)։
Էսպանդոլոգիա տերմինի առաջին հիշատակումը վերաբերում է 1911 թվականին՝ հենց նման անվանմամբ էսպերանտո-ամսագրում՝ «Orienta Stelo» հրապարակվել Է ճապոնացի էսպերանտիստ Օսակ Քենձի հոդվածը։

Այնուամենայնիվ, տերմինը լայն շրջանառության մեջ է մտել մի փոքր ավելի ուշ գերմանացի էսպերանտիստ և տերմինաբան Օյգեն Վյուստերի ջանքերի շնորհիվ, որը այդ անունը կրկին առաջարկել է 1921 թվականին «Esperanto Triumfonta» պարբերականում հրապարակված իր հոդվածներից մեկում, որն ավելի ուշ վերանվանվել է Heroldo de Esperanto, ինչի կապակցությամբ հաճախ Վյուստերը հիշատակվում է որպես այդ տերմինի ստեղծող։ Ավելի ուշ՝ 1955 թվականին, Վյուստերը պատմել է այս տերմինի պատմության մասին (ինչպես նաև ինտերլինգվիստիկա տերմինի պատմության մասին) «La terminoj „esperantologio“ kaj „interlingvistiko“» (Էսպերանտոլոգիա և ինտերլինգվիստիկա տերմինները)։ Հարկ է, սակայն, նկատել, որ ինքը՝ Վյուստերը, էսպպերանտոլոգիան հասկանում էր մի փոքր այլ կերպ, քան ժամանակակից հետազոտողները, այն է՝ որպես արդեն լայնորեն օգտագործվող էսպերանտո համակարգի նկատմամբ կիրառվող արհեստական լեզվաբանության մաս (ընդ որում՝ արհեստական լեզվաբանության ներքո հա հասկանում էր լեզվաբանության այն ժամանակ համեմատաբար նոր տեսակը, որը ոչ միայն արձանագրում է, այլև գիտակցաբար ուղղորդում է լեզվի զարգացումը, այն, ինչ հիմա կանվաներ լեզվական պլանավորում)։


== Ծանոթագրություններ ==
Աստերոիդների ցանկ (187101-187200)

Աստերոիդների ցանկ (187001-187100)  • Աստերոիդների ցանկ  • Աստերոիդների ցանկ (187201-187300)
 Աստերոիդների ցանկ (187001-187100)  • Աստերոիդների ցանկ  • Աստերոիդների ցանկ (187201-187300)
Մուտումե

Մուտումե (ֆր.՝ Mouthoumet), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 106 մարդ, բնակչության խտությունը` 7.72 մարդ/կմ²։ Բնակավայրը զբաղեցնում է 13.73 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 135 կմ հարավ-արևմուտք, Կարկասոն քաղաքից` 32 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 76 աշխատունակ (15-64 տարեկան)  բնակիչ, որոնցից ակտիվ էին 47-ը, իսկ ոչ ակտիվները` 29։ Ակտիվության ցուցանիշը կազմում է 61,8 %։ 47 աշխատունակ մարդկանցից աշխատել է 35 անձ (19 տղամարդ և 16 կին)։ Գործազուրկ են եղել 12 անձ (8 տղամարդ և 4 կին)։ 29 անաշխատունակներից 4-ը եղել են աշակերտներ կամ ուսանողներ, 10-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օսինովկա (գյուղ, Խիսլավիչսկի շրջան)

Անվան այլ կիրառումների համար տե՛ս՝ ՕսինովկաՕսինովկա (ռուս.՝ Осиновка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մորդովսկայա Կարմալկա (գյուղ, Լենինոգորսկի շրջան)

Մորդովսկայա Կարմալկա (ռուս.՝ Мордовская Кармалка), գյուղ Ռուսաստանի Թաթարստան հանրապետության Լենինոգորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաշպերովկա (այլ կիրառումներ)

Կաշպերովկա, կարող է վերաբերել՝

Կաշպերովկա - գյուղ, Ուկրաինայի Ժիտոմիրի մարզի Բարանովի շրջանում
Կաշպերովկա - գյուղ, Ուկրաինայի Ժիտոմիրի մարզի Կորոստիշևի շրջանում
Կաշպերովկա - գյուղ, Ուկրաինայի Վիննիցայի մարզի Կազատինի շրջանում
Գյոնսանգ (քաղաք)

Գյոնսանգ (կոր. 경산시, 慶山市, Gyeongsan-si), քաղաք Հյուսիսային Գյոնգսանգ նահանգում՝ Հարավային Կորեայում։


== Աշխարհագրությունը ==
Գյոնսանգը տեղակայված է Դեգու քաղաքից ոչ շատ հեռու գտնվող Հյուսիսային Գյոնսանգ նահանգի հարավային մասում` նրա հետ արևմուտքում ունենալով ընդհանուր սահման։ Հարավում գտնվում է Չխոնդոյի շրջանը, իսկ հյուսիսում և արևելքում` Յոնչհոն շրջանը։ Գյոնսանգը տեղակայված է ճանապարհների հատման վայրում, որը միավորում է Բուսան, Դեգու, Պոհանգ, Ուլսան խոշոր արդյունաբերական կենտրոնները։


== Տուրիզմ և տեսարժան վայրեր ==
Գյոնսանգի մշակութային փառատոն, որը տեղի է ունենում ամեն տարի մայիսին։XVI դարի ազնվազարմության դամբարանները հայտնի վայրեր են հնագիտական պեղումների համար, որտեղ գտնվում են մեծաքանակ զարդարանքներ, զենքեր և այլ արտեֆակտեր :Սիլլայի ժամանակաշրջանի Յոնմուի ռազմական ճամբարի ավերակներ։


== Տնտեսություն ==
Գյոնսանգը երկրի արդյունաբերական կենտրոններից է։ Այստեղ տեղակայված են խոշոր արդյունաբերական ամբողջություններ՝ Չիննյանը և Չաինը։ Նրանցից խոշորագույնը՝ Չիննյան արդյուաբերական համալիրը, հիմնադրվել է 1994 թվականին։ Հիմա այն զբաղեցնում է 1,5 մլն մ² տարծք, ընթանում են համալիրի երկրորդ և երրորդ մասնաշենքերի շինարարությունը։


== Կրթություն ==
Գյոնսանգը տարածաշրջանի կրթական կենտրոններից մեկն է։ Այստեղ են գտնվում այնպիսի բարձրագույն ուսումնական հաստատություններ, ինչպիսիք են Յոնամի համալսարանը, Տեգուի կաթոլիկական համալսարանը, Տեգուի համալսարանն ու Քյոնիլի համալսարանը։ 2006 թվականին Գյոնսանգը դարձել է Քիմիայի 38֊րդ միջազգային օլիմպիադայի անցկացման վայրը։


== Խորհրդանիշեր ==
Ծաղիկը՝ Մագնոլիա
Ծառը՝ Գինկգո
Թռչունը՝ Սովորական կաչաղակ


== Քույր քաղաքներ ==
 Ճապոնիա, Ձյոյո, 1991 թվականից
 Չինաստան, Ցզյաոնան, 1996 թվականից
 Հարավային Կորեա, Սեուլի շրջան, 1996 թվականից
 Հարավային Կորեա, Սինան, 1998 թվականից
 ԱՄՆ, Սան Բերնանդինո, 1998 թվականից (ընկերական քաղաք)
 Չինաստան, Շենչժոու, 1999 թվականից (ընկերական քաղաք)
 Չինաստան, Չժալանտուն, 1999 թվականից (ընկերական քաղաք)
 Չինաստան, Հանչժոու, 2001 թվականից (ընկերական քաղաք)


== Հայտնի բնակիչներ ==
Իլ Յուն, Չոսոն դարաշրջանի պետական գործիչ
Վոնհյո, Սիլա դարաշրջանի փիլիսոփա
Սուլ Չհոն, Սիլա դարաշրջանի գիտնական
Փարկ Նամ-օկ (անգլ.՝ Park Nam-ok), կորեացի կինոռեժիսոր, դերասանուհի և սցենարիստ, համարվում է առաջին կորեուհին, ով հայրենալան ֆիլմ է նկարահանել իր երկրում։


== Տես նաև ==
Հարավային Կորեայի քաղաքների ցանկ


== Արտաքին հղումներ ==
Քաղաքի պաշտոնական կայք Archived 2015-09-24 at the Wayback Machine.(անգլ.)
Galbijim վիքի-հանրագիտարանում քաղաքի էջը(անգլ.)


== Ծանոթագրություններ ==
Ռուդաևո (գյուղ, Բլիզնյուկովի շրջան)

Անվան այլ կիրառումների համար տե՛ս՝ Ռուդաևո (այլ կիրառումներ)Ռուդաևո (ուկրաիներեն՝ Рудаєве), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1850 թվականին։
2001 թվականի տվյալներով Ռուդաևո գյուղում բնակվում էր 6 մարդ։ Բնակավայրը զբաղեցնում է 0,03 կմ² տարածք։ Բնակչության խտությունը կազմում էր 200 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կալնիկ (գյուղ, Մուկաչևոյի շրջան)

Անվան այլ կիրառումների համար տե՛ս՝ ԿալնիկԿալնիկ (ուկրաիներեն՝ Кальник), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Կալնիկ գյուղում բնակվում էր 872 մարդ։ Բնակավայրը զբաղեցնում է 2882 կմ² տարածք։ Բնակչության խտությունը կազմում էր 302,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիլեևկա

Ռիլեևկա (ուկրաիներեն՝ Рилєєвка, Ղրիմի թաթարերեն՝ Qarçığa), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Կարչիգա։
2001 թվականի տվյալներով Ռիլեևկա գյուղում բնակվում էր 243 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիցբյուել

Կիցբյուել (գերմ.՝ Kitzbühel), հնագույն քաղաք Ավստրիայում ՝ Տիրոլում, լեռնադահուկային ուղղվածության առողջավայր։


== Քույր քաղաքներ ==
Կիցբյուելը քույր քաղաք է հետևյալ քաղաքների համար (փակագծերում նշված է համագործակցության պայմանագրի կնքման տարին)․

 անգլ.՝ Greenwich, Connecticut, ԱՄՆ, (1961)
 Յամագաթա, ճապ.՝ 山形市, Ճապոնիա, (1963)
 անգլ.՝ Sun Valley, Idaho, ԱՄՆ, (1967)
 իտալերեն՝ Sterzing-Vipiteno, Իտալիա, (1971)
 ֆր.՝ Rueil-Malmaison, Ֆրանսիա, (1979)
 Բադ Զոդեն, գերմ.՝ Bad Soden am Taunus, Գերմանիա, (1984)


== Զբոսաշրջություն և սպորտ ==
Կիցբյուելը Ավստրիայի ամենահայտնի և գերժամանակակից ձմեռային սպորտային հանգստավայրերից մեկն է։ Հանենկամ զառիվայրը դահուկավազքի ամենամյա համաշխարհային գավաթի շրջանակներում անցկացվող մրցումների վայր է, այդ թվում՝ մրցաշարային փուլի կարևորագույն իրադարձությունների՝ հայտնի «Շտրայֆ» ուղով արագընթաց վայրէջքի մրցումները։ Արագընթաց վայրէջքի այս մրցումները համարվում են աշխարհի գավաթի ամենադժվար փուլերից մեկը։ Ամռանը Կիցբյուելն ընդունում է Ավստրիայի բաց գավաթը, ATP Challenger թենիսի մրցաշարը գրունտային ծածկույթով։
«Կիցբյուլեր Ալպենրալլի» (գերմ.՝ Kitzbüheler Alpenrallye) հնագույն ավտոմեքենաների  ամենամյա փառատոն է։ Առաջին անգամ անցկացվել է 1988 թվականին։ Կիցբյուելում իր առաջին ուղևորությունն է կատարել 2004 թվականի «արջուկ-ընկերների համագործակցությունը» (United Buddy Bears), որից հետո սկսվել է նրանց առաջին ուղևորությունը «մեծ աշխարհում»՝ այցելելով Հոնկոնգ և բոլոր հինգ մայրցամաքներում գործող բազմաթիվ այլ գործարար ր մշակութային մայրաքաղաքներ։
Մեկ այլ տեսարժան վայր է «3 S օդային տրամվայը»՝ աշխարհի ամենաերկար թռիչքով վագոնային ճոպանուղին։


== Կլիմա ==


== Հայտնի անձինք ==
Կուրտ Զանդներ — ավստրո-գորմանացի գրող
Անտոն «Թոնի» Զայլեր — ավստրիացի լեռնադահուկորդ
Կարլ Վիլհելմ ֆոն Դալլա  Տորրե  - ավստրիացի բուսաբան և միջատաբան
Haddaway - փոփ երաժիշտ


== Ծանոթագրություններ ==


== Արտաքին հղումներ ==
Պաշտոնական էջ (գերմ.)
Կիցբյուելի զբոսաշրջային կայք Archived 2018-08-13 at the Wayback Machine.